เดือนก่อนแฟนผมประจำเดือนมากลางเดือน กับปลายเดือนคือวันที่20/9 และเดือนนี้มีเพศสัมพัน แต่สวมถุงยาง ทุกครั้ง พอเสร็จกิจก็เติมน้ำใส่ดูไม่มีครั้งไหนรั่ว ณ ตอนนี้24/10 ประจำเดือนยังไม่มา การมีประจำเดือน2รอบของเดือนก่อนมีผลไหมครับ
สวัสดีค่ะ Sutthiphong Sukkamsri,หากในเดือนกันยายน ประจำเดือนมากลางเดือน และมาอีกครั้งในวันที่ 20 ก.ย. ถือว่ามีระยะห่างระหว่างรอบประจำเดือนที่สั้นผิดปกติ และการที่ประจำเดือนในเดือนนี้ยังไม่มา ก็อาจเกิดจากสาเหตุต่างๆ เช่น- การผลิตฮอร์โมนของรังไข่ผิดปกติ- มีภาวะไทรอยด์ฮอร์โมนผิดปกติ- มีน้ำหนักตัวที่ลดลงเร็วหรือเพิ่มขึ้นเร็ว- หากมีการใช้ยาฮอร์โมนต่างๆ ก็อาจเป็นสาเหตุได้ เช่น ยาคุมฉุกเฉิน ยาฉีดคุมกำเนิด ยาสตรี สมุนไพรต่างๆ เป็นต้นนอกจากนี้ ก็ควรตรวจหาการตั้งครรภ์ดูด้วย เพราะอาจเกิดจากภาวะแทรกซ้อนจากการตั้งครรภ์ก็ได้ เช่น แท้งคุกคาม เป็นต้น ทั้งนี้ ถุงยางอนามัยนั้น ไม่สามารถป้องกันการตั้งครรภ์ได้ 100% ค่ะหากตรวจไม่พบการตั้งครรภ์ ก็ให้รอประจำเดือนต่อไปก่อน หากยังคงไม่มา หรือหลังจากนั้น ยังคงมีระยะห่างระหว่างรอบประจำเดือนที่สั้นกว่าปกติ คือน้อยกว่า 21 วัน ก็ควรไปพบแพทย์เพื่อหาสาเหตุค่ะ